ddrg/super_eurlex huggingface dataset:
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 12ης Ιουνίου 1987

σχετικά με την έγκριση προσθήκης στο πρόγραμμα για την εμπορία γεωργικών προϊόντων στην Ιταλία σύμφωνα με τον κανονισμό (ΕΟΚ) αριθ. 355/77 του Συμβουλίου

(Το κείμενο στην ιταλική γλώσσα είναι το μόνο αυθεντικό)

(87/320/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποίησης και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία από τον κανονισμό (ΕΟΚ) αριθ. 560/87 (2), και ιδίως το άρθρο 5,

Εκτιμώντας:

ότι στις 19 Δεκεμβρίου 1986 η ιταλική κυβέρνηση ανακοίνωσε μια προσθήκη στο πρόγραμμα που εγκρίθηκε με την απόφαση 83/602/ΕΟΚ της Επιτροπής (3) σχετικά με την εμπορία γεωργικών προϊόντων·

ότι η ανωτέρω προσθήκη αποτελεί συνέχεια του εν λόγω προγράμματος που αποβλέπει στην ολοκλήρωση των ειδικών προγραμμάτων που εγκρίθηκαν από την Επιτροπή για διάφορα προϊόντα ως προς την εμπορία τους· ότι αφορά ιδιαίτερα τα κέντρα εμπορίας, συμπεριλαμβανομένης της αποθήκευσης, της διατήρησης με ψύξη, της συσκευασίας, της φόρτωσης και εκφόρτωσης των προϊόντων προκειμένου να αυξηθούν οι εμπορικές δραστηριότητες των συναλλασσομένων στο γεωργικό τομέα και να προσαρμοσθούν στις απαιτήσεις της αγοράς, καθώς και τη λειτουργία του κέντρου πληροφορικής που θα επιτρέψει τη βελτίωση και την ορθολογική οργάνωση των γνώσεων σχετικά με τα εμπορεύματα και των συναλλαγών που υπεισέρχονται στην εν λόγω εμπορία· ότι αποτελεί επομένως ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·

ότι η έγκριση της εν λόγω προσθήκης δεν επηρεάζει τις αποφάσεις που πρόκειται να ληφθούν βάσει του άρθρου 14 του κανονισμού (ΕΟΚ) αριθ. 355/77 σε θέματα κοινοτικής χρηματοδότησης των προγραμμάτων του ανωτέρω τομέα, κυρίως ενόψει επαλήθευσης του κατά πόσον τα προγράμματα καλύπτονται από το πεδίο εφαρμογής του άρθρου 6 του εν λόγω κανονισμού·

ότι η εν λόγω προσθήκη καθώς και τα ειδικά προγράμματα που εγκρίθηκαν σχετικά με τα διάφορα προϊόντα περιλαμβάνουν σημαντικό αριθμό των στοιχείων που αναφέρονται στο άρθρο 3 του κανονισμού (ΕΟΚ) αριθ. 355/77, πράγμα που καταδεικνύει ότι οι στόχοι του άρθρου 1 του εν λόγω κανονισμού ενδέχεται να επιτευχθούν στον εν λόγω τομέα· ότι η προθεσμία που έχει καθορισθεί για την έναρξη ισχύος του προγράμματος δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του κανονισμού·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται η προσθήκη στο πρόγραμμα σχετικά με την εμπορία γεωργικών προϊόντων που ανακοινώθηκε από την ιταλική κυβέρνηση στις 19 Δεκεμβρίου 1986 σύμφωνα με τον κανονισμό (ΕΟΚ) αριθ. 355/77.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 12 Ιουνίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 51 της 23. 2. 1977, σ. 1.

(2) ΕΕ αριθ. L 57 της 27. 2. 1987, σ. 6.

(3) ΕΕ αριθ. L 347 της 9. 12. 1983, σ. 56.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 11ης Μαΐου 1987

για την έγκριση του σχεδίου ταχείας εφαρμογής που υπέβαλε το Βασίλειο της Ισπανίας για την εξάλειψη της λευκώσεως των ζώων

(Το κείμενο στην ισπανική γλώσσα είναι το μόνο αυθεντικό)

(87/268/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 87/58/ΕΟΚ του Συμβουλίου της 22ας Δεκεμβρίου 1986 για τη θέσπιση συμπληρωματικού μέτρου της Κοινότητας για την εξάλειψη της βρουκέλλωσης, της φυματίωσης και της λεύκωσης των ζώων (1), και ιδίως το άρθρο 3,

Εκτιμώντας:

ότι σύμφωνα με το άρθρο 2 της απόφασης 87/58/ΕΟΚ, το Βασίλειο της Ισπανίας θα καταρτίσει σχέδιο εξάλειψης σύμφωνα με το άρθρο 4 της οδηγίας 77/391/ΕΟΚ του Συμβουλίου της 17ης Μαΐου 1977 για τη θέσπιση κοινοτικών μέτρων με σκοπό την εξάλειψη της βρουκέλλωσης, της φυματίωσης και της λεύκωσης των ζώων (2) και σύμφωνα με τα κριτήρια που καθορίζονται στην οδηγία 78/52/ΕΟΚ του Συμβουλίου της 13ης Δεκεμβρίου 1977 για την καθιέρωση κοινοτικών κριτηρίων για τα εθνικά σχέδια με σκοπό την ταχεία εξάλειψη της βρουκέλλωσης, της φυματίωσης και της λεύκωσης των ζώων (3)·

ότι με επιστολή της 5ης Ιανουαρίου 1987 το Βασίλειο της Ισπανίας κοινοποίησε στην Επιτροπή σχέδιο ταχείας εφαρμογής για την εξάλειψη της λεύκωσης των ζώων·

ότι μετά από εξέταση του σχεδίου απεδείχθη ότι συμφωνεί με τις οδηγίες 77/391/ΕΟΚ, 78/52/ΕΟΚ και με την απόφαση 87/58/ΕΟΚ· ότι, κατά συνέπεια, πληρούνται οι όροι για τη χρηματοδοτική συμμετοχή της Κοινότητας·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής· ότι έχει ζητηθεί η γνώμη της Επιτροπής του Ταμείου,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το σχέδιο ταχείας εφαρμογής που υπέβαλε η Ισπανία για την εξάλειψη της λεύκωσης των ζώων.

Άρθρο 2

Η Ισπανία θα θέσει σε ισχύ μέχρι την 1η Απριλίου 1987 τις νομοθετικές, κανονιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1.

Άρθρο 3

Η παρούσα απόφαση απευθύνεται στο Βασίλειο της Ισπανίας.

Βρυξέλλες, 11 Μαΐου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 24 της 27. 1. 1987, σ. 51.

(2) ΕΕ αριθ. L 145 της 13. 6. 1977, σ. 44.

(3) ΕΕ αριθ. L 15 της 19. 1. 1978, σ. 34.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 28ης Απριλίου 1987

που τροποποιεί την απόφαση 86/269/ΕΟΚ σχετικά με τις εγκαταστάσεις του Καναδά από τις οποίες τα κράτη μέλη μπορούν να επιτρέπουν την εισαγωγή νωπών κρεάτων

(87/256/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 87/64/ΕΟΚ (2), και ιδίως το άρθρο 4 παράγραφος 1,

Εκτιμώντας:

ότι, για να μπορεί να δοθεί άδεια εξαγωγής νωπών κρεάτων στην Κοινότητα στις εγκαταστάσεις που βρίσκονται στις τρίτες χώρες, πρέπει αυτές να ανταποκρίνονται στους γενικούς και ειδικούς όρους που καθορίζονται από την οδηγία 72/462/ΕΟΚ·

ότι ο Καναδάς διαβίβασε σύμφωνα με το άρθρο 4 παράγραφος 3 της οδηγίας 72/462/ΕΟΚ κατάλογο των εγκεκριμένων εγκαταστάσεων για εξαγωγές στην Κοινότητα·

ότι μετά τον επιτόπιο κοινοτικό έλεγχο και με την απόφαση 86/269/ΕΟΚ της Επιτροπής (3), όπως τροποποιήθηκε από την απόφαση 87/134/ΕΟΚ (4), παρασχέθηκε στα κράτη μέλη η άδεια να συνεχίσουν μέχρι τις 29 Απριλίου 1987 τις εισαγωγές των νωπών κρεάτων που προέρχονται από ορισμένες εγκαταστάσεις του Καναδά·

ότι, για το σκοπό αυτό, είναι αναγκαίο να καθοριστεί μια τελική προθεσμία για την εισαγωγή στο έδαφος της Κοινότητας κρεάτων που προέρχονται απ' αυτές τις εγκαταστάσεις και να γίνει αυτή η διευκρίνηση στην οδηγία 86/269/ΕΟΚ·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Στο άρθρο 1 της απόφασης 86/269/ΕΟΚ προστίθεται το ακόλουθο εδάφιο:

«Τα νωπά κρέατα που προέρχονται απ' αυτές τις εγκαταστάσεις μπορούν να εισάγονται στο έδαφος της Κοινότητας μέχρι τις 22 Μαΐου 1987.»

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 28 Απριλίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 34 της 5. 2. 1987, σ. 52.

(3) ΕΕ αριθ. L 171 της 28. 6. 1986, σ. 58.

(4) ΕΕ αριθ. L 51 της 20. 2. 1987, σ. 55.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 20ής Φεβρουαρίου 1987

που επιτρέπει στην Ομοσπονδιακή Δημοκρατία της Γερμανίας να δεχθεί προσωρινά την εμπορία δασικών σπόρων για σπορά που δεν ανταποκρίνονται στις απαιτήσεις της οδηγίας 71/161/ΕΟΚ του Συμβουλίου

(Το κείμενο στη γερμανική γλώσσα είναι το μόνο αυθεντικό)

(87/163/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 71/161/ΕΟΚ του Συμβουλίου της 30ής Μαρτίου 1971 περί των κανόνων και της εξωτερικής ποιότητας του δασικού υλικού αναπαραγωγής που εμπορεύονται στο εσωτερικό της Κοινότητας (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 15,

την αίτηση που υποβλήθηκε από την Ομοσπονδιακή Δημοκρατία της Γερμανίας,

Εκτιμώντας:

ότι στη Γερμανία η παραγωγή των σπόρων για σπορά του Quercus pedunculata και του Quercus sessiliflora που ανταποκρίνεται στις απαιτήσεις της οδηγίας 71/161/ΕΟΚ ήταν ελλειμματική κατά το 1986 και, λόγω του γεγονότος αυτού, δεν μπόρεσε να επαρκέσει για τον ανεφοδιασμό της χώρας αυτής·

ότι είναι αδύνατον να καλυφθούν στο στάδιο αυτό οι ανάγκες αυτές κατά τρόπο ικανοποιητικό προσφεύγοντας σε σπόρους για σπορά που προέρχονται από άλλα κράτη μέλη, ή ακόμη από τρίτες χώρες, που ανταποκρίνονται σε όλους τους όρους που καθορίζονται από την εν λόγω οδηγία·

ότι θα πρέπει λοιπόν να επιτραπεί στη Γερμανία, για μία περίοδο που λήγει στις 28 Φεβρουαρίου 1987, να αποδεχθεί την εμπορία των σπόρων για σπορά των προαναφερθέντων ειδών που υπάγονται σε μειωμένες απαιτήσεις·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Σπόρων για Σπορά Γεωργικών, Κηπευτικών και Δασικών Φυτών,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Επιτρέπεται στην Ομοσπονδιακή Δημοκρατία της Γερμανίας να αποδεχθεί την εμπορία στο έδαφός της, έως τις 28 Φεβρουαρίου 1987, 20 000 χιλιογράμμων κατ' ανώτατο όριο σπόρων για σπορά του Quercus pedunculata Ehrh. και 40 000 χιλιόγραμμα κατ' ανώτατο όριο σπόρων για σπορά του Quercus sessiliflora Sal. που δεν ανταποκρίνονται στις απαιτήσεις σχετικά με την ειδική καθαρότητα που προβλέπεται στο παράρτημα Ι της οδηγίας 71/161/ΕΟΚ, εφόσον πληρούται ο ακόλουθος όρος: το έγγραφο που αναφέρεται στο άρθρο 9 της οδηγίας 66/404/ΕΟΚ του Συμβουλίου της 14ης Ιουνίου 1966 όσον αφορά την εμπορία δασικού υλικού αναπαραγωγής (3), όπως τροποποιήθηκε τελευταία από τον κανονισμό (ΕΟΚ) αριθ. 3768/85, φέρει την ένδειξη: «σπόροι για σπορά που δεν ανταποκρίνονται στους κανόνες όσον αφορά την ειδική καθαρότητα».

Άρθρο 2

Η Ομοσπονδιακή Δημοκρατία της Γερμανίας ανακοινώνει στην Επιτροπή, πριν από τις 31 Μαρτίου 1987, τις ποσότητες των σπόρων για σπορά που εμπορεύθηκαν στο έδαφός της με βάση την παρούσα απόφαση. Η Επιτροπή πληροφορεί σχετικά τα άλλα κράτη μέλη.

Άρθρο 3

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 20 Φεβρουαρίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 87 της 17. 4. 1971, σ. 14.

(2) ΕΕ αριθ. L 362 της 31. 12. 1985, σ. 8.

(3) ΕΕ αριθ. 125 της 11. 7. 1966, σ. 2326/66.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 2ας Μαρτίου 1987

για τη βελτίωση της αποτελεσματικότητας των γεωργικών διαρθρώσεων στην Ιρλανδία σύμφωνα με τον τίτλο ΙΙΙ του κανονισμού (ΕΟΚ) αριθ. 797/85 του Συμβουλίου

(Το κείμενο στην αγγλική γλώσσα είναι το μόνο αυθεντικό)

(87/172/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 2224/86 (2), και ιδίως το άρθρο 25,

τον κανονισμό (ΕΟΚ) αριθ. 3606/86 του Συμβουλίου της 18ης Νοεμβρίου 1986 για τη θέσπιση έκτακτης επείγουσας δράσης για τις μειονεκτικές περιοχές της Ιρλανδίας (3),

Εκτιμώντας:

ότι σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85 η κυβέρνηση της Ιρλανδίας διαβίβασε υπόμνημα στο οποίο περιγράφονται συνοπτικά οι όροι και οι προϋποθέσεις για τη λειτουργία των προγραμμάτων των μειονεκτικών περιοχών κατά το 1986 στην Ιρλανδία·

ότι το εν λόγω υπόμνημα προβλέπει τη χορήγηση επείγουσας ενίσχυσης που αναφέρεται στον κανονισμό (ΕΟΚ) αριθ. 3606/86 ως συμπλήρωμα της αντισταθμιστικής αποζημίωσης για «άλλα ζώα και ιπποειδή» στις περισσότερο μειονεκτικές περιοχές της Ιρλανδίας·

ότι σύμφωνα με το άρθρο 25 παράγραφος 1 του κανονισμού (ΕΟΚ) αριθ. 797/85 η Επιτροπή πρέπει να αποφασίσει, λαμβάνοντας υπόψη τους στόχους του εν λόγω κανονισμού καθώς και την ανάγκη κατάλληλης σύνδεσης μεταξύ των διαφόρων μέτρων, εάν τα εν λόγω κείμενα είναι σύμφωνα με τον κανονισμό και, κατά συνέπεια, πληρούν τους όρους για τη χρηματοδοτική συμμετοχή της Κοινότητας ·

ότι οι διατάξεις που διαβίβασε η ιρλανδική κυβέρνηση ανταποκρίνονται στους όρους και στους στόχους του κανονισμού (ΕΟΚ) αριθ. 797/85 και του κανονισμού (ΕΟΚ) αριθ. 3606/86·

ότι ζητήθηκε η γνώμη της Επιτροπής ΕΓΤΠΕ σχετικά με τις χρηματοδοτικές πτυχές του ζητήματος·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Οι διατάξεις που αναφέρονται στο προοίμιο για την εφαρμογή του τίτλου ΙΙΙ του κανονισμού (ΕΟΚ) αριθ. 797/85 και του κανονισμού (ΕΟΚ) αριθ. 3606/86 στην Ιρλανδία, πληρούν τους όρους για τη χρηματοδοτική συμμετοχή της Κοινότητας στις κοινές ενέργειες που αναφέρονται στο άρθρο 1 των εν λόγω κανονισμών.

Άρθρο 2

Η παρούσα απόφαση απευθύνεται στην Ιρλανδία.

Βρυξέλλες, 2 Μαρτίου 1987.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 93 της 30. 3. 1985, σ. 1.

(2) ΕΕ αριθ. L 194 της 17. 7. 1986, σ. 4.

(3) ΕΕ αριθ. L 335 της 28. 11. 1986, σ. 3.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 23ης Δεκεμβρίου 1986

για την τροποποίηση της απόφασης 86/189/ΕΟΚ σχετικά με τις εγκαταστάσεις των Ηνωμένων Πολιτειών της Αμερικής, από τις οποίες τα κράτη μέλη μπορούν να επιτρέπουν την εισαγωγή νωπών κρεάτων

(87/113/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 86/469/ΕΟΚ (2), και ιδίως το άρθρο 4 παράγραφος 1,

Εκτιμώντας:

ότι για να μπορούν να λάβουν άδεια να εξάγουν νωπά κρέατα στην Κοινότητα οι εγκαταστάσεις που βρίσκονται στις τρίτες χώρες πρέπει να ανταποκρίνονται στους γενικούς και ειδικούς όρους που καθορίζονται από την οδηγία 72/462/ΕΟΚ·

ότι οι Ηνωμένες Πολιτείες της Αμερικής διαβίβασαν, σύμφωνα με το άρθρο 4 παράγραφος 3 της οδηγίας 72/462/ΕΟΚ, κατάλογο των εγκεκριμένων εγκαταστάσεων για εξαγωγές στην Κοινότητα·

ότι, μετά από τον επιτόπιο κοινοτικό έλεγχο και την απόφαση 86/189/ΕΟΚ της Επιτροπής (3), παρεσχέθη στα κράτη μέλη η άδεια να συνεχίσουν μέχρι τις 31 Δεκεμβρίου 1986 τις εισαγωγές των νωπών κρεάτων που προέρχονται από ορισμένες αμερικανικές εγκαταστάσεις·

ότι η μεταβατική αυτή περίοδος σκοπό είχε να επιτρέψει την επανεξέταση των εγκαταστάσεων αυτών βάσει συμπληρωματικών πληροφοριών σχετικά με τους κανόνες υγιεινής που εφαρμόζουν και τις δυνατότητες ταχείας προσαρμογής τους στην κοινοτική ρύθμιση ·

ότι πραγματοποιήθηκε η εν λόγω επανεξέταση·

ότι έκτοτε το Συμβούλιο τροποποίησε τους κανόνες που εφαρμόζονται, δεδομένου ότι οι τροποποιήσεις αυτές πρέπει να τεθούν σε ισχύ στις 30 Απριλίου 1987·

ότι πρέπει επομένως να παραταθεί το ισχύον μεταβατικό καθεστώς μέχρι μια ημερομηνία που να αντιστοιχεί με αυτή της έναρξης της ισχύος της τροποποιηθείσας κοινοτικής ρύθμισης·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η ημερομηνία «31 Δεκεμβρίου 1986», που αναφέρεται στο άρθρο 1 της απόφασης 86/189/ΕΟΚ, αντικαθίσταται από την ημερομηνία «29 Απριλίου 1987».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 23 Δεκεμβρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 275 της 26. 9. 1986, σ. 36.

(3) ΕΕ αριθ. L 140 της 27. 5. 1986, σ. 30.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 30ής Ιανουαρίου 1987

περί χορηγήσεως αδείας στο Βασίλειο της Δανίας για την καθιέρωση ενδοκοινοτικής επιβλέψεως των εισαγωγών ορισμένων κλωστοϋφαντουργικών προϊόντων καταγωγής ορισμένων τρίτων χωρών που βρίσκονται σε ελεύθερη κυκλοφορία στην Κοινότητα

(Το κείμενο στη δανική γλώσσα είναι το μόνο αυθεντικό)

(87/136/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115 πρώτο εδάφιο,

την απόφαση 80/47/ΕΟΚ της Επιτροπής της 20ής Δεκεμβρίου 1979 περί των μέτρων επιβλέψεως και προστασίας τα οποία τα κράτη μέλη δύνανται να λάβουν, κατόπιν χορηγήσεως αδείας, έναντι της εισαγωγής ορισμένων προϊόντων καταγωγής τρίτων χωρών, και τα οποία τίθενται σε ελεύθερη κυκλοφορία σε άλλο κράτος μέλος (1), και ιδίως τα άρθρα 1 και 2,

Εκτιμώντας:

ότι, δυνάμει της απόφασης 80/47/ΕΟΚ, τα κράτη μέλη δύνανται να προβούν σε ενδοκοινοτική επίβλεψη των εισαγωγών που αναφέρονται σε αυτήν, μόνο κατόπιν χορηγήσεως αδείας εκ μέρους της Επιτροπής·

ότι, στις 19 Ιανουαρίου 1987, η κυβέρνηση της Δανίας υπέβαλε πρόσθετη αίτηση, βάσει του άρθρου 2 της απόφασης 80/47/ΕΟΚ, στην Επιτροπή των Ευρωπαϊκών Κοινοτήτων για τη χορήγηση αδείας καθιερώσεως ενδοκοινοτικής επιβλέψεως των εισαγωγών ορισμένων κλωστοϋφαντουργικών προϊόντων καταγωγής ορισμένων τρίτων χωρών, που βρίσκονται σε ελεύθερη κυκλοφορία στη Κοινότητα·

ότι η Επιτροπή εξέτασε επισταμένα τα στοιχεία που παρασχέθηκαν από τις αρχές της Δανίας προς υποστήριξη της αιτήσεως αυτής, βάσει κριτηρίων που αναφέρονται στην απόφαση 80/47/ΕΟΚ·

ότι η Επιτροπή εξέτασε, ιδίως, αν ήταν δυνατόν να ληφθούν μέτρα διακοινοτικής επιβλέψεως έναντι των εισαγωγών, δυνάμει του άρθρου 2 της απόφασης 80/47/ΕΟΚ, αν υπήρχαν ενδείξεις όσον αφορά τις επικαλούμενες οικονομικές δυσχέρειες και αν, κατά τη διάρκεια των ετών αναφοράς που προβλέπονται στην απόφαση 80/47/ΕΟΚ, προκλήθηκαν εκτροπές στο εμπόριο ή αν υποβλήθηκαν αιτήσεις τίτλου ενδοκοινοτικής εισαγωγής·

ότι, όπως προκύπτει από αυτή την έρευνα, οι εισαγωγές που αναφέρονται στο παράρτημα ενδέχεται να επιδεινώσουν ή να παρατείνουν τις υφιστάμενες οικονομικές δυσχέρειες και ότι, ως εκ τούτου, κρίνεται σκόπιμο να χορηγηθεί άδεια στη Δανία να υποβάλει τις εισαγωγές της σε ενδοκοινοτική επίβλεψη ως τις 31 Δεκεμβρίου 1988,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Χορηγείται άδεια στο Βασίλειο της Δανίας να προβεί, έως τις 31 Δεκεμβρίου 1988, σε ενδοκοινοτική επίβλεψη των εισαγωγών που αναφέρονται στο παράρτημα, σύμφωνα με την απόφαση 80/47/ΕΟΚ.

Άρθρο 2

Η παρούσα απόφαση απευθύνεται στο Βασίλειο της Δανίας.

Βρυξέλλες, 30 Ιανουαρίου 1987.

Για την Επιτροπή

Willy DE CLERCQ

Μέλος της Επιτροπής

(1) ΕΕ αριθ. L 16 της 22. 1. 1980, σ. 14.

ΠΑΡΑΡΤΗΜΑ

Κλωστοϋφαντουργικά προϊόντα για τα οποία έχουν καθιερωθεί κατηγορίες

1.2 // // // Κατηγορία // Χώρα καταγωγής

// // // 4 // Χονγκ Κονγκ, Φιλιππίνες // 5 // Νότια Κορέα // 6 // Χονγκ Κονγκ, Νότια Κορέα // 7 // Χονγκ Κονγκ, Νότια Κορέα // 73 // Χονγκ Κονγκ // //
14.9.87 ΕπίσημηΕφημερίδατωνΕυρωπαϊκώνΚοινοτήτων Αριθ.L263/37
ΑΠΟΦΑΣΗ ΤΟΥΣΥΜΒΟΥΛΙΟΥ
της11ηςΔεκεμβρίου1986
γιατηνπροσωρινήεφαρμογήτηςσυμφωνίαςμεταξύτηςΕυρωπαϊκήςΟικονομικήςΚοινότητας
καιτηςΔημοκρατίαςτηςΚορέαςγιατοεμπόριοκλωστοϋφαντουργικών προϊόντων
(87/471/ΕΟΚ)
κλωστοϋφαντουργικών προϊόντωνεφαρμόζεταιπροσωρινά
απότην1ηΙανουαρίου1987,έωςότουσυνομολογηθεί τυπικά,
μετηνεπιφύλαξητηςαμοιβαίαςπροσωρινήςεφαρμογήςεκ
μέρουςτηςσυμβαλλόμενης χώρας.
Τοκείμενοτηςσυμφωνίαςεπισυνάπτεται στηνπαρούσα
απόφασηi1).ΤΟΣΥΜΒΟΥΛΙΟ ΤΩΝΕΥΡΩΠΑΪΚΩΝ ΚΟΙΝΟΤΗΤΩΝ ,
Έχονταςυπόψη:
τησυνθήκηγιατηνίδρυσητηςΕυρωπαϊκήςΟικονομικής
Κοινότητας ,καιιδίωςτοάρθρο113,
τηνπρότασητηςΕπιτροπής ,
Εκτιμώντας :
ότιηΕπιτροπήδιαπραγματεύτηκε εξονόματοςτηςΚοινό­
τηταςσυμφωνίαγιατοεμπόριοκλωστοϋφαντουργικών
προϊόντωνμετηνΚορέα*
ότιθαπρέπειναεφαρμοστείηενλόγωσυμφωνία,προσωρινά
απότην1ηΙανουαρίου1987,έωςότουολοκληρωθούν οι
αναγκαίεςδιαδικασίεςγιατησύναψήτης,μετηνεπιφύλαξη
τηςαμοιβαίαςπροσωρινήςεφαρμογήςεκμέρουςτης
συμβαλλόμενης χώρας,Άρθρο2
HΕπιτροπήκαλείταιναγνωστοποιήσει τηνπαρούσααπόφα­
σηστηνσυμβαλλόμενη χώρακαινατηςζητήσειναδηλώσει
ότισυμφωνεί·τούτοθαανακοινώσειστοΣυμβούλιο.
ΑΠΟΦΑΣΙΖΕΙ :Βρυξέλλες,11Δεκεμβρίου1986.
Άρθρο1
HσυμφωνίαμεταξύτηςΕυρωπαϊκήςΟικονομικής Κοινό­
τηταςκαιτηςΔημοκρατίας τηςΚορέαςγιατοεμπόριοΓιατοΣυμβούλιο
OΠρόεδρος
K.CLΑRΚΕ
0)Γιατεχνικούςλόγουςηπαρούσασυμφωνίαδημοσιεύεται στην
ΕπίσημηΕφημερίδατωνΕυρωπαϊκών Κοινοτήτωνστηγλώσσα
στηνοποίααπετέλεσεαντικείμενοδιαπραγματεύσεων .
31987D0299

87/299/ΕΟΚ: Απόφαση του Συμβουλίου της 11ης Δεκεμβρίου 1986 για την προσωρινή εφαρμογή της συμφωνίας μεταξύ της Ευρωπαϊκής Οικονομικής Κοινότητας και της Δημοκρατίας της Αργεντινής για το εμπόριο κλωστοϋφαντουργικών προϊόντων



Επίσημη Εφημερίδα αριθ. L 156 της 16/06/1987 σ. 0001
5.8.87 ΕπίσημηΕφημερίδατωνΕυρωπαϊκωνΚοινοτήτων Αριθ.L215/27
ΔΙΟΡΘΩΤΙΚΑ
Διορθωτικόστηναπόφαση87/348/EOKτηςΕπιτροπήςτης11ηςΙουνίου1987γιατηντροποποίησητων
ορίωντωνμειονεκτικώνπεριοχώνστηΓαλλίαμετηνέννοιατηςοδηγίας75/268/EOKτουΣυμβουλίου
(ΕπίσημηΕφημερίδατωνΕυρωπαϊκώνΚοινοτήτωναριθ.L189της9ηςΙουλίου1987)
Σελίδα38,στοπαράρτημα ,στομέροςII:
αντί:«II.ZONESDEFAVORISEES AUSENSDEL'ARTICLE 3PARAGRAPHE 3DELA
DIRECTIVE 75/268/CEE»,
διάβαζε:«II.ZONESDÉFAVORISÉES AUSENSDEL'ARTICLE 3PARAGRAPHE 4DELA
DIRECTIVE 75/268/CEE».
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 10ης Δεκεμβρίου 1986

για την έγκριση προσθήκης στο πρόγραμμα που αφορά τον τομέα των γεωμήλων, το οποίο υπέβαλε η κυβέρνηση της Ομοσπονδιακής Δημοκρατίας της Γερμανίας για το κρατίδιο της Κάτω Σαξωνίας σύμφωνα με τον κανονισμό (ΕΟΚ) αριθ. 355/77 του Συμβουλίου

(Το κείμενο στη γερμανική γλώσσα είναι το μόνο αυθεντικό)

(86/615/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 355/77 του Συμβουλίου της 15ης Φεβρουαρίου 1977 περί κοινής δράσεως για τη βελτίωση των συνθηκών μεταποιήσεως και εμπορίας των γεωργικών προϊόντων και των προϊόντων αλιείας (1), όπως τροποποιήθηκε τελευταία με τον κανονισμό (ΕΟΚ) αριθ. 2224/86 (2), και ιδίως το άρθρο 5,

Εκτιμώντας:

ότι, στις 28 Απριλίου 1986, η κυβέρνηση της Ομοσπονδιακής Δημοκρατίας της Γερμανίας ανακοίνωσε προσθήκη στο πρόγραμμα που έχει εγκριθεί με την απόφαση 79/910/ΕΟΚ της Επιτροπής (3), και το οποίο αφορά τον τομέα των γεωμήλων στην Κάτω Σαξωνία·

ότι η εν λόγω προσθήκη στο πρόγραμμα έχει ως αντικείμενο τον εκσυγχρονισμό και την αύξηση των δυνατοτήτων παραλαβής, αποθήκευσης, επιλογής, συσκευασίας και μεταποίησης των γεωμήλων που προορίζονται για μεταποίηση, κατά τρόπο που να βελτιώνεται η κατάσταση που επικρατεί στον τομέα και να αξιοποιούνται τα προϊόντα του εν λόγω τομέα· ότι, κατά συνέπεια, αποτελεί ένα πρόγραμμα κατά την έννοια του άρθρου 2 του κανονισμού (ΕΟΚ) αριθ. 355/77·

ότι η έγκριση της προσθήκης αυτής δεν θα πρέπει να αφορά τα προϊόντα που δεν περιλαμβάνονται στο παράρτημα ΙΙ της συνθήκης, ούτε το άμυλο γεωμήλων·

ότι η εν λόγω προσθήκη περιλαμβάνει επαρκή στοιχεία από εκείνα που αναφέρονται στο άρθρο 3 του κανονισμού (ΕΟΚ) αριθ. 355/77, τα οποία αποδεικνύουν ότι οι στόχοι του άρθρου 1 του εν λόγω κανονισμού μπορούν να επιτευχθούν στον τομέα των γεωμήλων στην Κάτω Σαξωνία· ότι η προθεσμία που καθορίζεται για την εφαρμογή της προσθήκης αυτής δεν υπερβαίνει την περίοδο που αναφέρεται στο άρθρο 3 παράγραφος 1 στοιχείο ζ) του εν λόγω κανονισμού·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Γεωργικών Διαρθρώσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται η προσθήκη στο πρόγραμμα που αφορά τον τομέα των γεωμήλων στην Κάτω Σαξωνία, το οποίο ανακοινώθηκε από την κυβέρνηση της Ομοσπονδιακής Δημοκρατίας της Γερμανίας στις 28 Απριλίου 1986 σύμφωνα με τον κανονισμό (ΕΟΚ) αριθ. 355/77, εξαιρουμένων των επενδύσεων που αφορούν προϊόντα τα οποία δεν περιλαμβάνονται στο παράρτημα ΙΙ καθώς και εκείνων σχετικά με το άμυλο γεωμήλων.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 10 Δεκεμβρίου 1986.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 51 της 23. 2. 1977, σ. 1.

(2) ΕΕ αριθ. L 194 της 17. 7. 1986, σ. 4.

(3) ΕΕ αριθ. L 280 της 9. 11. 1979, σ. 34.